जो बजट में नहीं बताया, वह इन 5 पॉइंट्स से समझिए ...
डॉ. मंगलसेन के साथ चौधरी छोटूराम को भी साधा
हरियाणामें भाजपा को स्थापित करने वाले पूर्व डिप्टी सीएम डॉ. मंगलसेन के नाम पर शहरी विकास योजना का शुभारंभ कर उन्हें मान सम्मान दिया है। लेकिन इसके साथ प्रदेश में इन दिनों बिगड़े चल रहे सामाजिक भाईचारे को साधने का भी प्रयास किया है। सरकार ने गांव के विकास के लिए जाट नेता दीनबंधु चौधरी छोटू राम के नाम पर भी योजना शुरू की है। यह दोनों नेता रोहतक से हैं। सरकार अपने इस फैसले से जाट और नॉन जाट वोट बैंक दोनों को साधने की कोशिश कर रही है।
गाय,गीता और सरस्वती से दूरी
सत्तामें आते ही भाजपा सरकार ने गाय,गीता और सरस्वती पर मुखर रुख अख्तियार किया। देश का सबसे कड़ा गौ संवर्द्धन कानून बनाया, सरस्वती के लिए आयोग गठित किया, स्कूलाें में गीता लागू करने की घोषणा की। लेकिन इस बजट में यह तीनों मुद्दे गौण रहे। इसके साथ ही संघ से जुड़े अन्य प्रमुख मुद्दों पर इस बार कुछ स्पष्ट नहीं किया गया है।
एसवाईएलके लिए पैसा इसलिए
हरियाणाके हक में सुप्रीम कोर्ट का फैसला आने के बाद इनेलो और कांग्रेस श्रेय लेने का प्रयास कर रही हैं। इनेलो ने जहां इसके लिए गिरफ्तारी तक दे डाली, वहीं कांग्रेस सरकार पर केंद्र पर फैसले के क्रियान्वयन का दबाव बना रही है। भाजपा भी इस मामले में पीछे नहीं रहना चाहती। इसीलिए पैसे देकर यह जताया है कि एसवाईएल का पानी लाने के लिए कितने गंभीर है। हालांकि पंजाब में 121 किमी. नहर में कुछ हिस्सा बना ही नहीं है और कुछ पाट दिया गया है।
शहरोंके लगभग बराबर आए गांव
भाजपाने अपनी शहरी पार्टी की छवि तोड़ने की कोशिश की है। यह माना जाता रहा है कि भाजपा सिर्फ शहरी क्षेत्रों पर ही फोकस करती है। इसलिए अभी तक ग्रामीण क्षेत्राें में उसकी पकड़ इनेलो और कांग्रेस के मुकाबले कमजोर है। साथ ही ग्रामीण क्षेत्रों में कम बजट मिलने की नाराजगी भी सामने रही थी। इसीलिए पहली बार शहर के विकास के बराबर गांव के लिए भी बजट दिया गया है।
पुरानीघोषणाओं पर पूरा जोर
सरकारका भले ही यह तीसरा बजट है, लेकिन पुरानी योजनाओं के क्रियान्वयन आवंटन पर ही पूरा जोर दिया गया है। सरकार कहती भी रही है कि पहला साल समझने में, दूसरा योजना बनाने में और तीसरा क्रियान्वयन का होगा। सीएम अब तक 3500 घोषणाएं कर चुके हैं। विपक्ष भी सवाल उठाता रहा है कि यह सरकार घोषणाओं की है। इसलिए अमल पर फोकस।
hin_Deva awa_Deva hin_Deva awa_Deva hin_Deva mag_Deva hin_Deva hin_Deva hin_Deva bho_Deva hin_Deva